Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: 6. számú melléklet a 9/1998. (II. 20.) BM rendelethez
Paragraph Index: 428

2. Szervezési, ügyviteli feladatok 2.1. A jegyzõkönyvek elõállítása, eljuttatásuk a szavazókörökbe A jegyzõkönyvek központi elõállítású nyomtatványok, melyeket a HVI-k – szavazókörönként, típusonként 3- 3 példányban – a központi szállítódobozban kapnak meg a szavazás napját megelõzõ héten. A szavazóköri jegyzõkönyveken a megye neve és az országgyûlési egyéni választókerület sorszáma, a jelöltek és listák nevei és azonosítói nyomdailag elõnyomottak. A nyomdából a TVI-kbe történõ szállításért az OVI vezetõje, a TVI-bõl a HVI-khez történõ szállításért, a jegyzõkönyvek tartalmi ellenõrzéséért a TVI vezetõje felelõs. Ellenõrzési szempontok: − a szállítódobozban a szavazókörnek megfelelõ jegyzõkönyvek vannak-e, − a jegyzõkönyvek darabszáma, − az elõnyomott adatok egyezõsége. 2.2. A jegyzõkönyvek továbbításának, feldolgozásának megszervezése A jegyzõkönyvek továbbítását és feldolgozását a helyi adottságokra figyelemmel kell megszervezni. – A jegyzõkönyvek beszállítását a szavazókörökbõl – a többi választási irattal együtt – a HVI-k vezetõje szervezi meg. A HVI vezetõje dönt az adatlap, jegyzõkönyv számszaki ellenõrzését segítõ szoftver használatáról. – Az OEVI vezetõje szervezi meg – a TVI vezetõjének döntésére is figyelemmel – az egyéni választókerületi szavazóköri jegyzõkönyvek ellenõrzését, feldolgozását és az OEVI-hez való beszállítását. – A TVI vezetõje szervezi meg a területi választókerületi szavazóköri jegyzõkönyvek ellenõrzését, feldolgozását és székhelyére való beszállítását, valamint az illetékességi területén keletkezett valamennyi, az OVI-hoz felküldendõ jegyzõkönyv továbbítását. Az egyes munkafázisokat úgy kell ütemezni, hogy a szavazást követõ nap 18.00 óráig befejezõdjék – a szavazóköri jegyzõkönyvek jogi ellenõrzése, – a szavazóköri jegyzõkönyvek számítógépes feldolgozása, – a hibás szavazóköri jegyzõkönyvek javítása. Biztosítani kell, hogy az említett 18.00 órás határidõig – az illetékes választási bizottság igénye szerint a szavazóköri jegyzõkönyveken szereplõ és a számítógépes rendszer által feldolgozott adatok összevetésére sor kerülhessen, – az illetékes választási bizottság megállapíthassa a választókerületi eredményt, – elkészülhessen a választási eredményt tartalmazó jegyzõkönyv az összes alaki követelményével együtt, – az összesítõ jegyzõkönyvet az illetékes választási iroda számítógépen feldolgozhassa. A TVI és az OEVI vezetõje megszervezi a szavazóköri jegyzõkönyvek fogadását, jogi ellenõrzését, számítógépes feldolgozását, a jogi vagy számszaki okból hibás jegyzõkönyvek javíttatását az SZSZB-kkel. A jegyzõkönyveket és más bizonylatokat kísérõjegyzékkel együtt kell szállítani és átvételi elismervénnyel átvenni. Valamennyi egyéni választókerületi szavazóköri jegyzõkönyvet a székhelyén mûködõ számítógépes rendszerrel az OEVI dolgozza fel. Az OEVI vezetõje az OEVB-vel elõzetesen egyezteti, hogy az OEVB milyen idõpontban kívánja megállapítani a választókerületi eredményt, s a feldolgozási, adattovábbítási módokat és határidõket ezzel összhangban alakítja ki. A kidolgozott ütemtervet a TVI-vel egyezteti az egyéni és listás szavazóköri jegyzõkönyvek szállításának összehangolása céljából. A TVI vezetõje a területi választókerületi szavazóköri jegyzõkönyvek feldolgozását, továbbítását két fõ módszer szerint határozhatja meg: – A listás szavazóköri jegyzõkönyvek feldolgozását az egyéni választókerületi szavazóköri jegyzõkönyvek feldolgozásával analóg módon szervezi meg, tehát az adatbevitelt az OEVK-kban mûködõ rendszerekkel végezteti el. A szavazóköri jegyzõkönyvek szállítását ennek megfelelõen szabályozza. A szavazást követõ második naptól a TVI végez el minden további adatfeldolgozást. – A területi választókerületi szavazóköri jegyzõkönyveket székhelyére szállíttatja olyan ütemezésben, hogy a TVI az elõírt határidõig valamennyi szavazóköri jegyzõkönyvet jogilag ellenõrizhessen, a rendelkezésére álló technikai háttér igénybevételével számítógéppel fel tudjon dolgozni, a hibásnak bizonyult jegyzõkönyveket az SZSZB-kkel javíttatni tudja. A területi választókerületi szavazóköri jegyzõkönyvek TVI-hez szállítását a helyi adottságokra figyelemmel az OEVK-n keresztül vagy közvetlenül is meg lehet szervezni. A TVI vezetõje az TVB-vel elõzetesen egyezteti, hogy a TVB milyen idõpontban kívánja a választókerületi eredményt megállapítani, s a feldolgozási, adattovábbítási módokat és határidõket ezzel összhangban alakítja ki. A TVI vezetõje szervezi meg a szavazóköri és összesítõ jegyzõkönyvek OVI-hoz történõ szállítását. A választáson induló jelöltek, listák körében beálló változásokat (pl. kiesés), a választókerületi összesítõ jegyzõkönyveket az illetékes választási iroda a helyszínen haladéktalanul feldolgozza.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes